pythainlp/thai-wiki-dataset-v4 huggingface dataset:
มัตสยะ

มัตสยะ ("มตฺสฺย" แปลว่า ปลา) เป็นหนึ่งในอวตารสิบปางของพระวิษณุ ถือเป็นอวตารแรก โดยมีรูปลักษณ์เป็นปลาขนาดใหญ่ผู้คอยช่วยเหลือพระไววัสวัตมนู เหล่าสัปตฤๅษีและสัตว์โลกจากอุทกภัยใหญ่ แต่ในคติพราหมณ์ไทยเรียกว่า มัจฉา ถือเป็นอวตารที่สามของพระวิษณุ
เอกสารแรกสุดเกี่ยวกับมัตสยะในฐานะปลาผู้ช่วยเหลือสัตว์โลกนั้นยกให้มัตสยะมีสถานะเท่าเทียมกับพระประชาบดีเทพสมัยพระเวท แต่ในยุคหลังพระเวท เรื่องราวของปลามัตสยะเกลื่อนกลืนไปกับพระพรหม และภายหลังก็กลายเป็นอวตารหนึ่งของพระวิษณุ ตำนานมัตสยะได้รับการขยายความต่อ ๆ มาในเอกสารฮินดู จนปรากฏเป็นเนื้อหาเชิงสัญลักษณ์ที่เล่าขานว่า พระมนูปกป้องปลาเล็กตัวหนึ่งไว้จนเติบใหญ่ไปช่วยกอบกู้โลก
ลักษณะของมัตสยะนั้น บางครั้งปรากฏเป็นปลายักษ์ กายสีทองนพเก้า ใหญ่ยาวล้านโยชน์ มีหงอนใหญ่สูงเท่าต้นยาง บางครั้งแสดงภาพเป็นพระวิษณุมีกายท่อนล่างเป็นปลา
นิรุกติศาสตร์.
"มตฺสฺย" เป็นคำในภาษาสันสกฤต แปลว่า "ปลา" ปรากฏในคัมภีร์ "ฤคเวท" ตรงกับคำในภาษาปรากฤตว่า "มจฺฉ" ที่แปลว่า "ปลา" เช่นกัน
ตำนาน.
เมื่อเวลาใกล้สิ้นยุค ขณะพระพรหมบรรทมอยู่ มีอสูรตนหนึ่งนามว่าหัยครีพ  หรืออสูรหัวม้า ลอบขโมยพระเวทไปจากพระพรหม และลงไปแอบซ่อนในหอยสังข์ ทำให้เขามีอีกชื่อว่าศังขาสูร  อยู่ใต้มหาสมุทร เมื่อพระวิษณุทราบจึงอวตารมาเป็นปลานามว่า ศะผะริ ต่อมาขณะพระสัตยพรตหรือพระไววัสวัตมนูกำลังสรงน้ำ ก็พบว่าในน้ำที่จะรดสรงนั้นมีปลาน้อยอยู่ในนั้น ปลาน้อยขอให้พระมนูเลี้ยงตนเองไว้เพราะเกรงจะถูกปลาใหญ่กิน และให้สัญญาว่าจะช่วยพระมนูให้รอดพ้นจากภัยน้ำท่วมโลกที่กำลังจะมาถึง พระมนูตอบตกลง หลังจากนั้นทรงเลี้ยงปลานี้ไว้ในหม้อ ต่อมาให้คนขุดคูน้ำให้ปลานี้อาศัย เมื่อปลานี้ตัวโตพอที่จะพ้นจากอันตราย พระมนูจึงปล่อยปลาลงไปในมหาสมุทร ปลากล่าวขอบคุณพระมนู แล้วบอกวันที่น้ำจะท่วมโลกแก่พระมนู โดยให้สร้างเรือไว้ ให้สามารถผูกเชือกไว้กับเขาของปลาได้ด้วย (ใน "ศตบทพราหมณะ" ระบุว่าบนเรือมีสัปตฤๅษีและบรรทุกเมล็ดพืชไว้ในนั้นด้วย) เมื่อน้ำท่วมมาถึงพระมนูผูกเรือเข้ากับเขาของปลา ฝ่าพายุและภยันตรายต่าง ๆ จากห้วงมหรรณพ แล้วปลาก็พาเรือไปยังพื้นที่สูงบนภูเขาตอนเหนือ (คือเทือกเขาหิมาลัย) พระมนูรอดชีวิตเพียงคนเดียวจึงปฏิบัติตนใหม่อย่างเคร่งครัดพร้อมกับทำพิธียัชญะ เทพีอีทาปรากฏตัวขึ้นจากการทำพิธียัชญะ และทั้งสองเริ่มต้นเผ่าพันธุ์มนุษย์ขึ้นใหม่อีกครั้ง
ครั้นน้ำลดลง มัตสยะจึงลงไปปราบหัยครีพและแย่งพระเวทกลับคืนมาได้
คติพราหมณ์ไทย.
ในคติพราหมณ์ไทย เรียกว่า มัจฉาวตาร เป็นอวตารลำดับที่สามของพระนารายณ์ ในหนังสือ "นารายณ์สิบปาง" ฉบับโรงพิมพ์หลวง ต่อจากเหตุการณ์ที่พระนารายณ์อวตารเป็นกัจฉปาวตารไปปราบผีเสื้อน้ำที่ลักไตรเพทไปให้อสุรมัจฉาร้อยโกฏิ อสุรมัจฉานำไตรเพทไปฝากสังขอสูร (หรือสะกดว่า สังขะอสูร) พระนารายณ์จึงอวตารเป็นปลากรายทองนามว่ามัจฉาวตารลงไปปราบสังขอสูร ปรากฏว่าสังขอสูรกลืนไตรเพทลงท้อง มัจฉาจึงสังหารสังขอสูรแล้วง้างปากล้วงเอาไตรเพทคืน หลังจากนั้นพระนารายณ์ทรงสาปปลากรายไว้ว่ามนุษย์จะเอาไปกินเป็นอาหารก็ยากนัก และสาปหอยสังข์ว่าถ้ามนุษย์จะทำการมงคลในภายหน้า ก็ให้สังข์อยู่พิธีนั้น ใครนำน้ำรดสังข์ก็จะป้องกันเสนียดจัญไร เพราะสังข์เคยกลืนไตรเพทไว้ในอุทร
พระบาทสมเด็จพระมงกุฎเกล้าเจ้าอยู่หัวทรงกล่าวว่า มัจฉาวตารของไทยมีเนื้อหาค่อนข้างดี และทรงสังเกตว่าลำดับการอวตารถูกเรียงผิดไปจากคติอินเดีย เพราะไทยเรียงไว้เป็นอวตารลำดับที่สามทั้ง ๆ ที่เป็นเหตุการณ์สิ้นกัลป์ก่อนและเริ่มกัลป์ใหม่ รวมทั้งกรณีที่มัจฉาวตารนี้ไม่กล่าวถึงเหตุการณ์น้ำท่วมโลกไว้เลย หากแต่กล่าวถึงการปราบอสูรเพื่อชิงพระเวทคืนเท่านั้น ซึ่งเป็นเรื่องยิบย่อยในมัตสยาวตารของอินเดีย
จูดิธ บาร์ซี

จูดิธ อีวา บาร์ซี  (6 มิถุนายน ค.ศ.1978 – 25 กรกฎาคม ค.ศ.1988) เป็นนักแสดงเด็กชาวอเมริกัน เธอเริ่มทำงานในวงการโทรทัศน์, ปรากฏตัวในโฆษณา และรายการโทรทัศน์ หลังจากนั้นเธอจึงเริ่มพากษ์หนัง "", "The Land Before Time", และ "All Dogs Go to Heaven" เธอมีแม่ชื่อมาเรีย และทั้งคู่ถูกฆ่าในเดือนกรกฎาคม ปี1988 โดยการ murder–suicide โดยคนฆ่าคือพ่อของเธอที่ชื่อ József
จังหวัดตีโมกเลเต

จังหวัดตีโมกเลเต (เซบัวโน: Habagatang Leyte,) เป็นจังหวัดในเขตซีลางังคาบีซายาอัน ประเทศฟิลิปปินส์ เมืองหลักคือมาอาซีน ตีโมกเลเตเคยเป็นส่วนหนึ่งของจังหวัดเลเตก่อนที่จะได้รับการจัดตั้งจังหวัดใหม่ ตีโมกเลเตมีพื้นที่ครอบคลุมถึงเกาะลีมาซาวา สถานที่ซึ่งเชื่อว่ากันว่าเป็นแหล่งกำเนิดโรมันคาทอลิกในฟิลิปปินส์ จังหวัดนี้มีประชากรน้อยเป็นอันดับที่สองของภูมิภาค โดยมีประชากร 421,750 คนในปี ค.ศ. 2015 ลักษณะทางภูมิศาสตร์ของจังหวัดตีโมกเลเตมักจะมีปัญหาอยู่บ่อยครั้ง อาทิ อุทกภัยจากแม่น้ำซูบังดากู และโคลนถล่ม ซึ่งโคลนถล่มครั้งที่ร้ายแรงที่สุดเกิดขึ้นในปี ค.ศ. 2006
จังหวัดตีโมกเลเตมีการขนส่งระหว่างเกาะที่ดี โดยมีเรือข้ามฟากเชื่อมต่อไปยังเมืองลีโลอันและจังหวัดซูรีเกาเดลนอร์เต ซึ่งตั้งอยู่บนเกาะมินดาเนา ตัวจังหวัดยังมีชื่อเสียงในด้านการผลิต เส้นใยอาบาคาอีกด้วย
ความฝันอันสูงสุด

ความฝันอันสูงสุด  เป็นภาพยนตร์สั้นเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรภายหลังการสวรรคต จีเอ็มเอ็มทีวีผลิตออกอากาศทางช่องวัน 31 ในวันที่ 5 ธันวาคม พ.ศ. 2559 เวลา 13:00–14:25 น. และออกอากาศซ้ำทางช่องจีเอ็มเอ็ม 25 เมื่อวันที่ 1 ตุลาคม พ.ศ. 2560 เวลา 20:30–21:30 น.
สปริงแอร์ไลน์

สปริงแอร์ไลน์  เป็นสายการบินราคาประหยัด มีสำนักงานใหญ่อยู่โรงแรมโหเมอโย (航友宾馆 "Hángyǒu Bīnguǎn") ในเขตฉางหนิง นครเซี่ยงไฮ้ ประเทศจีน บริษัทใช้ชื่อภาษาอังกฤษว่า "Spring Airlines" ส่วนภาษาจีนแปลว่า "Spring Autumn Airlines.
สปริงแอร์ไลน์เป็นสายการบินย่อยของหน่วยบริการท่องเที่ยวระหว่างประเทศเซี่ยงไฮ้สปริง มีการรายงานว่าสายการบินนี้ทำกำไรได้สูงถึง 950 ล้านหยวน (143 ล้านดอลลาร์) ในปี ค.ศ. 2016
ฝูงบิน.
"ข้อมูลล่าสุดเมื่อวันที่ 5 มีนาคม พ.ศ.2562"
วามอีนีสนีโลซ

วามอีนีสนีโลซ  หรือชื่อที่เข้าฉายในต่างประเทศคือ Could One Imagine? และ Love & Lies เป็นภาพยนตร์แนวชีวิตของสหภาพโซเวียตในปี 1981 กำกับโดย Ilya Frez ภาพยนตร์ได้เค้าโครงจากนวนิยายของ Galina Shcherbakova
ฟุตบอลทีมชาติหมู่เกาะแฟโร

ฟุตบอลทีมชาติหมู่เกาะแฟโร  เป็นทีมฟุตบอลตัวแทนของหมู่เกาะแฟโร อยู่ภายใต้การควบคุมของสมาคมฟุตบอลหมู่เกาะแฟโร โดยเข้าร่วมเป็นสมาชิกของฟีฟ่าในปี ค.ศ. 1988 และยูฟ่าในปี ค.ศ. 1990 ซึ่งหมู่เกาะแฟโรเป็นดินแดนที่มีประชากรน้อยเป็นอันดับที่สี่ในยุโรป
หมู่เกาะแฟโรไม่เคยผ่านเข้ารอบสุดท้ายของฟุตบอลโลกหรือฟุตบอลชิงแชมป์แห่งชาติยุโรป แต่เคยเข้าร่วมแข่งขันไอแลนด์เกมส์ในปี ค.ศ. 1989 และ 1991 ซึ่งทีมชาติหมู่เกาะแฟโรคว้าแชมป์ทั้ง 2 สมัย พวกเขาเคยเข้าร่วมการแข่งขันนอร์ดิกฟุตบอลแชมเปียนชิปในปี 2000–01 สำหรับทีมชาติหมู่เกาะแฟโร รู้จักกันในชื่อ "landsliðið" โดยผู้คนบนเกาะ สนามเหย้าของทีมชาติคือทอร์สวอลลูร์
1989, 1991
สนาม.
ระหว่างปี ค.ศ. 1999-2011 ทีมชาติหมู่เกาะแฟโรใช้สนามเหย้า 2 แห่งสลับกัน ระหว่างทอร์สวอลลูร์และ Svangaskarð โดยการแข่งขันนัดสุดท้ายที่สนาม Svangaskarð คือนัดที่แฟโรเอาชนะเอสโตเนีย 2–0 ในการแข่งขันรอบคัดเลือกของฟุตบอลชิงแชมป์แห่งชาติยุโรป 2012 เมื่อวันที่ 7 มิถุนายน ค.ศ. 2011 ต่อมาแฟโรก็ใช้ทอร์สวอลลูร์เป็นสนามหลัก และได้ปรับปรุงสนามอยู่หลายครั้ง ไม่ว่าจะเป็นการปรับสภาพหญ้า การนำเทคโนโลยีเข้าติดตั้งในสนาม หรือการติดตั้งเก้าอี้และหลังคา
สถิติ.
"นับเฉพาะการแข่งขันอย่างเป็นทางการ"
ลงเล่นมากที่สุด.
"ข้อมูลล่าสุดเมื่อวันที่ 27 มีนาคม 2023 . ผู้เล่นทีมี ตัวหนา ยังคงเล่นให้ทีมชาติหมู่เกาะแฟโรอยู่
ทำประตูสูงสุด.
"ข้อมูลล่าสุดเมื่อวันที่ 10 ตุลาคม 2017 หลังจากนัดที่พบกับฮังการี"
สโมสรฟุตบอลนอร์แทมป์ตันทาวน์

สโมสรฟุตบอลนอร์แทมป์ตันทาวน์  เป็นสโมสรฟุตบอลในอังกฤษ ตั้งอยู่ที่เมืองนอร์แทมป์ตันในนอร์แทมป์ตันเชอร์ ปัจจุบันลงเล่นในลีกวัน ซึ่งเป็นลีกระดับที่สามของอังกฤษ
นอร์แทมป์ตันก่อตั้งในปี ค.ศ. 1897 โดยเกิดจากการประชุมกันของครูในโรงเรียนกับทนายความที่ชื่อว่าดาร์เนล สนามเหย้าในปัจจุบันคือซิกส์ฟีลด์สเตเดียม ความจุ 7,798 ที่นั่ง โดยเริ่มใช้งานตั้งแต่ปี ค.ศ. 1994 ส่วนก่อนหน้านี้ก็เคยใช้เคาน์ตีกราวด์ ซึ่งเป็นสนามเหย้าร่วมกับสโมสรคริกเก็ตนอร์แทมป์ตันเชอร์เคาน์ตี คู่ปรับท้องถิ่นที่สำคัญได้แก่ ปีเตอร์โบโรยูไนเต็ด, ออกซฟอร์ดยูไนเต็ด, มิลตันคีนส์ดอนส์, รุชเดนแอนด์ไดมอนด์ และเคมบริดจ์ยูไนเต็ด สีประจำสโมสรคือสีม่วงแดงและขาว ฉายาของสโมสรคือ "ช่างปะรองเท้า" เนื่องจากตัวเมืองเป็นแหล่งอุตสาหกรรมรองเท้าที่สำคัญ
หมายเหตุ.
<templatestyles src="Refbegin/styles.css" />
ก <templatestyles src="การอ้างอิง/styles.css"/>^ On its formation for the 1992–93 season, the FA Premier League became the top tier of English football; the First, Second and Third Divisions then became the second, third and fourth tiers, respectively.
ข <templatestyles src="การอ้างอิง/styles.css"/>^ Before the start of the 2004–05 season, Football League re-branding saw the First Division become the Football League Championship. The Second and Third Divisions became Leagues One and Two, respectively.
ค <templatestyles src="การอ้างอิง/styles.css"/>^ In 1909, the Charity Shield was played between the winners of the Southern Football League and the Football League.
ท่าอากาศยานนานาชาติกุ้ยหยางหลงตงเป่า

ท่าอากาศยานนานาชาติกุ้ยหยางหลงตงเป่า (IATA: KWE, ICAO: ZUGY) เป็นท่าอากาศยานในเมืองกุ้ยหยาง เมืองศูนย์กลางของมณฑลกุ้ยโจว ทางตะวันตกเฉียงใต้ของประเทศจีน เปิดใช้งานเมื่อวันที่ 28 พฤษภาคม ค.ศ. 1997 และใช้ชื่อปัจจุบันมาตั้งแต่วันที่ 19 มกราคม ค.ศ. 2006 อยู่ห่างจากใจกลางเมืองกุ้ยหยางประมาณ 11 กิโลเมตร สนามบินมีพื้นที่ 4 ตารางกิโลเมตร มีทางวิ่งยาว 3,200 เมตร กว้าง 45 เมตร สามารถรองรับเครื่องบินขนาดกว้างอย่าง Boeing 747 และ Airbus A330 ได้ อาคารผู้โดยสารมีพื้นที่ 34,000 ตารางเมตร รองรับผู้โดยสารได้ 2,000 คนต่อชั่วโมง โดยท่าอากาศยานนานาชาติกุ้ยหยางถือเป็นศูนย์กลางท่าอากาศยานทางภาคใต้ของจีน
ในปี ค.ศ. 2011 กุ้ยหยางหลงตงเป่าเป็นท่าอากาศยานที่มีผู้โดยสารมากเป็นอันดับที่ 25 ของจีน ด้วยจำนวน 7,339,229 คน
ปูเรฟดอร์ยิน เซอร์ดัมบา

ปูเรฟดอร์ยิน เซอร์ดัมบา (Pürevdorjiin Serdamba) นักมวยสากลสมัครเล่นชาวมองโกเลีย เกิดเมื่อ 18 เมษายน พ.ศ. 2528 ที่ อูลานบาตาร์ ประเทศมองโกเลีย เคยได้เหรียญทองมวยสากลสมัครเล่นชิงแชมป์โลกเมื่อ พ.ศ. 2552 ซึ่งนับเป็นนักมวยจากมองโกเลียคนแรกที่ได้เหรียญทองในรายการนี้ 
เซอร์ดัมบาติดทีมชาติมองโกเลียเข้าแข่งขันกีฬาโอลิมปิก 2 ครั้ง ครั้งแรกเมื่อ พ.ศ. 2551 ที่ปักกิ่ง ประเทศจีน ในรุ่นไลท์ฟลายเวท รอบแรก ชนะ โรนัลด์ เซรูโก จากยูกันดา เมื่อ 13 สิงหาคม รอบสอง ชนะ หลุยส์ ยาเนซ จากสหรัฐ เมื่อ 16 สิงหาคม รอบก่อนรองชนะเลิศ ชนะ อำนาจ รื่นเริง จากไทย เมื่อ 19 สิงหาคม รอบรองชนะเลิศ ชนะ ยัมเปียร์ เฮอร์นานเดซ จากคิวบา เมื่อ 22 สิงหาคม รอบชิงชนะเลิศ แพ้ โจว ซื่อหมิง จากจีน เมื่อ 24 สิงหาคม ได้เหรียญเงิน ครั้งที่ 2 พ.ศ. 2555 ที่ลอนดอน ในรุ่นไลท์ฟลายเวท รอบแรกได้บาย รอบสองแพ้ สิงห์ ไลศราม จากอินเดีย เมื่อ 4 สิงหาคม ตกรอบ
ยัมปิเอร์ เอร์นันเดซ

ยัมปิเอร์ เอร์นันเดซ  เป็นนักมวยสากลสมัครเล่นชาวคิวบา เกิดเมื่อ 30 สิงหาคม พ.ศ. 2527 ที่กรุงฮาวานา ประเทศคิวบา ติดทีมชาติคิวบาเข้าร่วมแข่งขันกีฬาโอลิมปิก พ.ศ. 2551 ที่ปักกิ่ง ประเทศจีน ในรุ่นไลต์ฟลายเวต รอบแรก ชนะเชราลา ดอสเตียฟ จากทาจิกิสถาน เมื่อ 13 สิงหาคม รอบสอง ชนะ เฮโรริอี ไชเฮียฟ จากยูเครน เมื่อ 16 สิงหาคม รอบก่อนรองชนะเลิศ ชนะเปาลู การ์วัลยู จากบราซิล เมื่อ 19 สิงหาคม รอบรองชนะเลิศ แพ้ปูเรฟดอร์ยิน เซอร์ดัมบา จากมองโกเลีย เมื่อ 22 สิงหาคม ได้เหรียญทองแดง
เฮปารินอยด์

เฮปารินอยด์  เป็นสารกลุ่มไกลโคซามิโนไกลแคน อนุพันธ์ของเฮปาริน มีโอลิโกแซกคาไรด์และพอลิแซกคาไรด์มีซัลเฟตที่มาจากพืช สัตว์หรือสังเคราะห์ขึ้น 
เฮปารินอยด์ออกฤทธิ์โดยมีอันตรกิริยากับโปรตีนจับเฮปาริน โดยทั่วไปผ่านอันตรกิริยาไอออนหรือพันธะไฮโดรเจน โปรตีนจับเฮปารินบางตัว เช่น แอนตีทรอมบิน 3 คาดว่าอันตรกิริยาโปตีนกับเฮปารินหลายชนิดไม่ใช่ปฏิกิริยาโดยตรง แต่โปรตีนจับเฮปารินมีอันตรกิริยากับหมู่ข้างไกลโคซามิโนไกลแคนหรือมิวซินจับกับพอลิเมอร์เฮปาริน
สิทธิพื้นฐาน

มีการรับรองในระดับสากลว่าสิทธิบางอย่างเป็นสิทธิพื้นฐาน  และบรรจุอยู่ในปฏิญญาสากลว่าด้วยสิทธิมนุษยชน กติการะหว่างประเทศว่าด้วยสิทธิพลเมืองและสิทธิทางการเมือง หรือกติการะหว่างประเทศว่าด้วยสิทธิทางเศรษฐกิจ สังคม และวัฒนธรรมของสหประชาชาติ ได้แก่สิทธิต่อไปนี้
ยูฟ่าแชมเปียนส์ลีก นัดชิงชนะเลิศ 2005

ยูฟ่าแชมเปียนส์ลีก นัดชิงชนะเลิศ 2005 เป็นการแข่งขันฟุตบอลนัดชิงชนะเลิศของยูฟ่าแชมเปียนส์ลีก ฤดูกาล 2004–05, เป็นการแข่งขันสโมสรฟุตบอลยุโรปหลัก. เหตุการณ์นี้เป็นการพบกันระหว่าง ลิเวอร์พูล ของอังกฤษ และ มิลาน ของอิตาลี ที่ สนามกีฬาอตาเติร์ก ในกรุง อิสตันบูล, ประเทศตุรกี เมื่อวันที่ 25 พฤษภาคม พ.ศ. 2548. ลิเวอร์พูล, ผู้ชนะการแข่งขันสี่สมัย, เป็นการลงสนามนัดชิงชนะเลิศครั้งที่หกของพวกเขา, และเป็นครั้งแรกของพวกเขานับตั้งแต่ ปี ค.ศ. 1985. มิลาน, ผู้ชนะการแข่งขันหกสมัย, เป็นการลงสนามนัดชิงชนะเลิศครั้งที่สองในรอบสามปีและโดยรวมเป็นครั้งที่สิบ.
การแข่งขัน.
สถิติ.
<templatestyles src="Col-begin/styles.css"/>
องค์การพัฒนาอุตสาหกรรมแห่งสหประชาชาติ

องค์การพัฒนาอุตสาหกรรมแห่งสหประชาชาติ (อักษรย่อ: UNIDO) อักษรย่อภาษาฝรั่งเศส/สเปน ONUDI เป็นหน่วยงานพิเศษในระบบสหประชาชาติ ซึ่งมีสำนักงานใหญ่ตั้งอยู่ที่กรุงเวียนนา, ประเทศออสเตรีย วัตถุประสงค์หลักขององค์การพัฒนาอุตสาหกรรมแห่งสหประชาชาติคือการส่งเสริมและเร่งการพัฒนาอุตสาหกรรมในประเทศกำลังพัฒนา และประเทศที่มีเศรษฐกิจในช่วงเปลี่ยนผ่าน และการส่งเสริมความร่วมมือด้านอุตสาหกรรมระหว่างประเทศ นอกจากนี้ยังเป็นสมาชิกของกลุ่มพัฒนาแห่งสหประชาชาติ
คัตบาโลกัน

คัตบาโลกัน มีชื่อทางการว่า นครคัตบาโลกัน  เป็นเมืองศูนย์กลางของจังหวัดซามาร์ ประเทศฟิลิปปินส์ มีประชากร 103,879 คนในปี ค.ศ. 2015 คัตบาโลกัน'ถือว่าเป็นศูนย์กลางของจังหวัดทั้งในด้านพาณิชยกรรม การค้า การศึกษา การเงิน และการเมือง เมืองแห่งนี้ยังถือเป็นประตูสู่เกาะซามาร์อีกด้วย
นักบุญองค์อุปถัมภ์ประจำเมือง คือ บารโธโลมิวอัครทูต ซึ่งวันเฉลิมฉลองตรงกับวันที่ 24 สิงหาคม
นาบาล (จังหวัดบีลีรัน)

เทศบาลนาบาล (วาไร: Bungto san Naval; เซบัวโน: Lungsod sa Naval) เป็นเทศบาลระดับที่ 2 และเป็นเมืองศูนย์กลางประจำจังหวัดบีลีรัน ประเทศฟิลิปปินส์ มีประชากร 54,692 คนในปี ค.ศ. 2015
การขนส่งทางบก สามารถเดินทางจากนาบาลไปยังตักโลบันและโอร์โมก โดยรถโดยสารและรถตู้ ส่วนการเดินทางไปยังเมืองอื่น ๆ ภายในตัวจังหวัด เดินทางได้โดยรถจี๊ปนีย์ นอกจากนี้ยังมีเรือข้ามฟากหลายบริษัทให้บริการเส้นทางเดินเรือไปยังเกาะเลเต
สตาร์ซิกส์

สตาร์ซิกส์  เป็นการแข่งขันฟุตบอลในร่ม 6 คน เป็นทัวร์นาเมนต์พิเศษของตำนานแต่ละทีม โดยทีมที่ได้แชมป์ล่าสุดคือ ฟุตบอลทีมชาติฝรั่งเศส โดยเอาชนะฟุตบอลทีมชาติเดนมาร์ก ในนัดชิงชนะเลิศไป 2-1
2017.
ผู้เล่น.
"Maik Taylor is a reserve goalkeeper for all nations."
"Colin Hendry is a replacement for Scotland."
Group standings.
Group A
Group B
Group C
รอบน็อกเอาต์.
Knockout stage
รอบก่อนรองชนะเลิศ
รอบรองชนะเลิศ
Third place play-off
รอบชิงชนะเลิศ
กฤติกา กามรา

กฤติกา กามรา  เป็นนักแสดงสาวชาวอินเดีย เธอมีผลงานเด่นและโด่งดังจากการแสดงละครเรื่อง อภินิหารเจ้าหญิงจันตระการตา ในบทบาท เจ้าหญิงจันทริกา/ เจ้าหญิงจันตระการตา
ดิ อูโซส์

<ns>0</ns>
 <revision>
 <timestamp>2018-05-03T15:52:33Z</timestamp>
 <contributor>
 <username>Horus</username>
 </contributor>
 <comment>Horus ย้ายหน้า ดิ อูโซส์ ไปยัง ดิอูโซส์</comment>
 <origin>7598811</origin>
 <model>wikitext</model>
 <format>text/x-wiki</format>
หมู่เกาะฮาวาย

หมู่เกาะฮาวายเป็นกลุ่มเกาะที่ประกอบด้วย 8 เกาะใหญ่, อะทอลล์, เกาะเล็ก ๆ และภูเขาใต้ทะเลในมหาสมุทรแปซิฟิกเหนือ ทอดตัวยาวเป็นระยะทาง 2,400 กิโลเมตรจากเกาะฮาวายทางตอนใต้ไปถึงอะทอลล์เคอร์ทางตอนเหนือ ในอดีตชาวยุโรปและชาวอเมริกันเรียกกลุ่มเกาะนี้ว่า"หมู่เกาะแซนวิช"อันเป็นชื่อที่เจมส์ คุกตั้งให้เพื่อเป็นเกียรติแก่จอห์น มอนทากิว เอิร์ลที่ 4 แห่งแซนด์วิช ปัจจุบันเรียกชื่อว่าหมู่เกาะฮาวายตามชื่อของเกาะที่ใหญ่ที่สุดในกลุ่มเกาะนี้
การปกครองแบบราชาธิปไตยฮาวายถูกล้มล้างใน ค.ศ. 1893 ทำให้เกาะอยู่ภายใต้การปกครองแบบสาธารณรัฐและถูกผนวกเข้าเป็นส่วนหนึ่งของสหรัฐใน ค.ศ. 1898 ปัจจุบันรัฐฮาวายและพื้นที่ของกลุ่มเกาะเกือบทั้งหมดเป็นรัฐของสหรัฐ (รวมถึงหมู่เกาะฮาวายตะวันตกเฉียงเหนือซึ่งเป็นเกาะที่ไม่มีคนอยู่อาศัย) ยกเว้นมิดเวย์อะทอลล์ซึ่งเป็นหมู่เกาะและดินแดนห่างไกลที่ไม่มีหน่วยงานปกครองภายในสหรัฐ
หมู่เกาะฮาวายเป็นยอดของเทือกเขาใต้ทะเลที่เรียกว่าเทือกเขาใต้ทะเลฮาวาย–เอมเพอเรอะซึ่งเกิดจากกิจกรรมทางภูเขาไฟและจุดร้อน เกาะนี้อยู่ห่างจากชายฝั่งทวีปที่ใกล้ที่สุด 3,000 กิโลเมตร
เกาะและปะการัง.
หัวข้อเรื่องการตั้งถิ่นฐานครั้งแรกบนหมู่เกาะนี้ยังเป็นที่ถกเถียง แต่มีหลักฐานทางโบราณคดีบ่งบอกถึงการตั้งถิ่นฐานในช่วง ค.ศ. 124
เจมส์ คุก พบเกาะนี้ครั้งแรกในวันที่ 18 มกราคม ค.ศ. 1778 พร้อมตั้งชื่อให้ว่า "หมู่เกาะแซนวิช" เพื่อเป็นเกียรติแก่จอห์น มอนทากิว เอิร์ลที่ 4 แห่งแซนด์วิชตำแหน่งที่ปรึกษาใหญ่รัฐบาลด้านกิจการราชนาวีหนึ่งในผู้สนับสนุนเขา ชื่อนี้ถูกใช้ต่อจนถึงทศวรรษที่ 1840 เมื่อชื่อท้องถิ่นอย่าง "ฮาวาย" เริ่มมีความสำคัญขึ้น
หมูเกาะฮาวายมีพื้นที่รวมประมาณ 16,636.5 ตารางกิโลเมตร (ไม่รวมมิดเวย์อะทอลล์) เกาะและเกาะเล็กเหล่านี้รวมกันเป็นรัฐฮาวาย รัฐที่ 50 ของสหรัฐ
เกาะหลัก.
เกาะหลัก 8 เกาะของรัฐฮาวาย (บางเรียกเกาะฮาวายวินด์เวิร์ด) อยู่ในตารางนี้ทั้งหมด เกาะทั้งหมดนอกจากเกาะคาโฮโอลาวีล้วนมีคนอาศัยอยู่
งอซี

งอซี หรือในภาษาจีนกลางว่า อู่ เซี่ยน (สิ้นพระชนม์เดือนกันยายน หรือ ตุลาคม ค.ศ. 245) ฐานันดรศักดิ์ จักรพรรดินีมู่  จักรพรรดินีแห่ง จ๊กก๊ก ระหว่าง ยุคสามก๊ก ของจีนเป็นน้องสาวของ งออี้ ส่วนพระบิดาของพระนางไม่ปรากฏชื่อในประวัติศาสตร์เป็นเพื่อนกับ เล่าเอี๋ยน และติดตามเล่าเอี๋ยนมายัง เอ๊กจิ๋ว เมื่อเล่าเอี๋ยนได้รับแต่งตั้งเป็นเจ้าเมืองและด้วยความเป็นเพื่อนพระบิดาของพระนางและเล่าเอี๋ยนได้จัดให้พระนางแต่งงานกับบุตรชายของเล่าเอี๋ยน เล่ามอ แต่หลังจากเล่ามอเสียชีวิตพระนางก็ไม่ได้แต่งงานอีก
เมื่อเล่าปี่ยึดแคว้นเอ๊กจิ๋วจากเล่าเจี้ยงผู้เป็นน้องสามีของงอซี ในปี ค.ศ. 214 เล่าปี่ได้หย่ากับซุนฮูหยินภรรยาที่เป็นน้องสาวของซุนกวน แล้วแต่งงานใหม่กับงอซี เมื่อเล่าปี่ตั้งตนขึ้นเป็น "อ๋องแห่งฮันต๋ง" ในปี ค.ศ. 219 เล่าปี่ได้แต่งตั้งงอซีเป็นพระชายา หลังการสิ้นสุดของราชวงศ์ฮั่นตะวันออกในปี ค.ศ. 220 (เมื่อพระเจ้าเหี้ยนเต้สละราชบัลลังก์ให้โจผี) เล่าได้สถาปนาตนเป็นจักรพรรดิแห่งราชวงศ์ฮั่น ก่อตั้งจ๊กก๊กในปี ค.ศ. 221 ต่อมาได้แต่งตั้งให้งอซีเป็นจักรพรรดินี หลังจากเล่าปี่สวรรคตในปี ค.ศ. 223 เล่าเสี้ยนพระโอรสผู้สืบทอดราชบังลังก์ได้สถาปนางอซีเป็นฮองไทเฮา งอซีสิ้นพระชนม์ในปี ค.ศ. 245
เนินตะกอนรูปพัดก้นสมุทร

เนินตะกอนรูปพัดก้นสมุทร  เป็นโครงสร้างทางธรณีวิทยาที่เกี่ยวข้องกับการทับถมของตะกอนขนาดใหญ่และเกิดขึ้นจากกระแสน้ำขุ่นข้น (Turbidity current) มีลักษณะเหมือนกับตะกอนน้ำพารูปพัดแต่เกิดใต้น้ำ อาจมีขนาดความกว้างต่างกันตั้งแต่หลายกิโลเมตรไปถึงหลายพันกิโลเมตร เนินตะกอนรูปพัดก้นสมุทรที่ใหญ่ที่สุดคือเนินตะกอนรูปพัดก้นสมุทรเบงกอล (Bengal Fan) และเนินตะกอนรูปพัดก้นสมุทรสินธุ (Indus Fan) นอกนี้สามารถพบในบริเวณปากแม่น้ำแอมะซอน คองโก มิสซิสซิปปี
เอ็งลิชเชอร์การ์เทิน

เอ็งลิชเชอร์การ์เทิน ([ˈʔɛŋlɪʃɐ ˈɡaʁtn̩]; แปลตรงตัวว่า สวนอังกฤษ) เป็นสวนสาธารณะขนาดใหญ่ในนครมิวนิก ประเทศเยอรมนี มีพื้นที่กว่า 2,331 ไร่ ภายในสวนมีถนนและทางเดินความยาวรวมกันกว่า 75 กิโลเมตร ถือเป็นหนึ่งในบรรดาสวนสาธารณะกลางเมืองที่ใหญ่ที่สุดในโลก สร้างขึ้นเมื่อ ค.ศ. 1789 โดยเซอร์เบนจามิน ทอมป์สัน เพื่อถวายแด่คาร์ล เทโอดอร์ เจ้าผู้คัดเลือกแห่งบาวาเรีย สาเหตุที่เรียกว่าสวนอังกฤษเนื่องจากสวนแห่งนี้มีการจัดภูมิทัศน์ธรรมชาติแบบเดียวกับที่กำลังนิยมในประเทศอังกฤษในกลางคริสต์ศตวรรษที่ 18 ถึงต้นคริสต์ศตวรรษที่ 19 สวนแห่งนี้เป็นที่อยู่อาศัยของนก 50–60 สายพันธุ์
แถวลำดับซัฟฟิกซ์

ในวิทยาการคอมพิวเตอร์ แถวลำดับซัฟฟิกซ์  คือการจัดเรียง อาร์เรย์ ของ ข้อความทั้งหมดจากท้ายข้อความ เป็นโครงสร้างข้อมูลที่ใช้ในดัชนีข้อความแบบเต็ม อัลกอริทึมการบีบอัดข้อมูลและภายในเขตข้อมูลของ bibliometrics
แถวลำดับซัฟฟิกซ์ ถูกเป็นแนะนำโดย Manber & Myers (1990) เป็นเรื่องง่ายสำหรับ suffix trees
นิยาม.
ให้ <math>S=S[1]S[2]...S[n]</math> เป็นข้อความและให้ <math>S[i,j]</math> หมายถึงสตริงย่อยของ <math>S</math> ตั้งแต่ <math>i</math> ถึง <math>j</math>
<math>A</math> ของ <math>S</math> ถูกกำหนดให้เป็นอาร์เรย์ของจำนวนเต็ม ให้ตำแหน่งเริ่มต้นของส่วนต่อท้าย <math>S</math> ใน lexicographical order ซึ่งหมายความว่า รายการ <math>A[i]</math> มีตำแหน่งเริ่มต้นของ <math>i</math>-คำต่อท้ายที่เล็กที่สุดใน <math>S</math> และสำหรับทั้งหมด <math> {\displaystyle 1: <math> {\displaystyle S[A[i-1],n]
ตัวอย่างเช่น.
พิจารณาข้อความ <math>S</math>=<code>banana$</code> เพื่อสร้างดัชนี:
ข้อความสิ้นสุดให้ลงท้ายด้วยเครื่องหมายนพิเศษ <code>$</code> ที่มีลักษณะเฉพาะและมีขนาดเล็กกว่าตัวอักษรอื่น ๆ ข้อความที่มีคำต่อท้ายดังต่อไปนี้:
คำเหล่านี้สามารถจัดเรียงตามลำดับจากน้อยไปมาก:
อาร์เรย์ <math>A</math> มีตำแหน่งเริ่มต้นของส่วนต่อท้ายที่เรียงลำดับเหล่านี้:
suffix array เขียนไว้ในแนวตั้งเพื่อความชัดเจน:
ตัวอย่างเช่น <math>A[3] </math> มีค่า 4 ดังนั้นจึงหมายถึงส่วนต่อท้ายที่เริ่มต้นที่ตำแหน่งที่ 4 ภายใน <math>S</math> ana$
เล่าลี

เล่าลี (เสียชีวิต พฤษภาคมหรือมิถุนายน ค.ศ. 244) หรือชื่อในภาษาจีนกลางว่า หลิว หลี่  มีชื่อรองว่า เฟิ่งเซี่ยว  เป็นอ๋องแห่งรัฐจ๊กก๊กในยุคสามก๊กของจีน เป็นพระโอรสของเล่าปี่จักรพรรดิผู้สถาปนาจ๊กก๊กและเป็นพระอนุชาต่างพระมารดาของเล่าเสี้ยน จักรพรรดิองค์ที่ 2 ของจ๊กก๊ก
พระประวัติ.
เล่าลีประสูติเมื่อปีใดไม่ทราบพระองค์เป็นบุตรชายของ เล่าปี่ ขุนศึกในช่วงปลาย ราชวงศ์ฮั่นตะวันออก ซึ่งได้เป็นปฐมจักรพรรดิแห่งจ๊กก๊กใน ยุคสามก๊ก ในเวลาต่อมาส่วนพระมารดาของพระองค์เป็นหนึ่งในพระสนมของพระเจ้าเล่าปี่พระองค์เป็นพระอนุชาต่างพระมารดาของ พระเจ้าเล่าเสี้ยน รัชทายาทของพระเจ้าเล่าปี่และจักรพรรดิองค์ที่ 2 ของจ๊กก๊กนอกจากนี้พระองค์ยังมีพระเชษฐาหรือพระอนุชาต่างพระมารดาอีกพระองค์หนึ่ง เล่าเอ๋ง ซึ่งเป็นพระอนุชาต่างพระมารดาของพระเจ้าเล่าเสี้ยนเช่นกัน
ช่วงหนึ่งในเดือนกรกฎาคม ค.ศ. 221 ประมาณสามเดือนหลังเล่าปี่ประกาศตนเองเป็นจักรพรรดิ เล่าปี่ส่งเคาเจ้ง ผู้มีบรรดาศักดิ์ซือถู ไปเป็นผู้แทนอ่านพระราชกฤษฎีกาและพระราชทานบรรดาศักดิ์ "เหลียงอ๋อง" (梁王)
ใน ค.ศ. 230 เมื่อรัชสมัยเล่าเสี้ยน เล่าลีได้รับบรรดาศักดิ์เป็น "อันผิงอ๋อง" (安平王) พระองค์สิ้นพระชนม์ใน ค.ศ. 244 และได้รับพระสมัญญานามเป็น "เต้าอ๋อง" (悼王)
ญาติไดโนเสาร์เจ้าเล่ห์ 2

ญาติไดโนเสาร์เจ้าเล่ห์ 2  เป็นแอนิเมชันหนังแผ่นปี 1994 ของสหรัฐ กำกับโดย Roy Allen Smith
ผลต้อนรับ.
ในเดือนสิงหาคม ปี 2014 "New York Post" ได้จัดอันดับญาติไดโนเสาร์เจ้าเล่ห์ทั้ง 13 ตอน และได้ตั้งตอนที่ 2 อยู่ที่อันดับ 5 ในปี2011 "Total Film" ได้ให้อันดับ 7 ใน "50 หนังสำหรับเด็กที่แย่ที่สุด"
ไป๋ตี้เฉิง

ไป๋ตี้เฉิง  หรือในสามก๊กเรียก เป๊กเต้เสีย เมืองที่ตั้งอยู่บนเขาริมฝั่ง แม่น้ำแยงซี ราว 8 กิโลเมตรทางตะวันออกของ อำเภอเฟิ่งเจี่ย นครฉงชิ่ง
เมืองแห่งนี้เป็นที่รู้จักเนื่องจาก พระเจ้าเล่าปี่ ปฐมจักรพรรดิแห่ง จ๊กก๊ก ได้เสด็จมาประทับภายหลังจากพ่ายแพ้ใน ยุทธการที่อิเหลง เมื่อ ค.ศ. 222 กระทั่งเสด็จสวรรคตเมื่อวันที่ 10 มิถุนายน ค.ศ. 223 ซึ่งพระราชวังที่พระเจ้าเล่าปี่เสด็จสวรรคตนั้นปัจจุบันตั้งอยู่ในโรงเรียนเล็ก ๆ แห่งหนึ่งในอำเภอเฟิ่งเจี่ยอยู่ไม่ไกลจากที่ตั้งตัวเมืองไป๋ตี้เฉิงในปัจจุบัน
แยซดีมีร์ บอกดันสกี

แยซดีมีร์ บอกดันสกี (17 พฤศจิกายน ค.ศ. 1930 - 30 ตุลาคม ค.ศ. 2007) เป็นนักการเมืองชาวมาซิโดเนีย และเป็นผู้เข้าร่วมในสงครามการปลดปล่อยแห่งชาติอีกด้วย
นครภายใต้จังหวัด (ประเทศเวียดนาม)

นครภายใต้จังหวัด ("ถั่ญโฟ้จึกถ็วกติ๋ญ") เป็นเขตการปกครองระดับสองของประเทศเวียดนาม นครภายใต้จังหวัดเป็นเมืองหลักของจังหวัดและศูนย์กลางการปกครอง บางเมืองยังได้รับการแต่งตั้งให้เป็นศูนย์กลางทางเศรษฐกิจและวัฒนธรรมของภูมิภาค (ระหว่างจังหวัด) นครภายใต้จังหวัดจะแบ่งออกเป็นแขวง  และตำบล  นอกจากนี้ยังมีฐานะเทียบเท่ากับเขต  หรือเมืองระดับอำเภอ  
ในปี ค.ศ. 2020 มี 7 เมืองที่ไม่มีเขตการปกครองระดับตำบลได้แก่ บั๊กนิญ สีอาน ดงห่า เว้ ซ้อกจัง ถูเสิ่วหมตและหวิญล็อง
รายชื่อนครภายใต้จังหวัด.
<templatestyles src="Legend/styles.css" />  เมืองศูนย์กลางการปกครองของจังหวัด
อัสโกนา

อัสโกนา  เป็นเทศบาลในรัฐตีชีโน ประเทศสวิตเซอร์แลนด์ เมืองแห่งนี้ตั้งอยู่ริมทะเลสาบมัจโจเร บริเวณพรมแดนติดกับประเทศอิตาลี เมืองแห่งนี้มีเทศกาลดนตรีแจ๊สที่มีชื่อเสียง โดยจัดขึ้นราวปลายเดือนมิถุนายนของทุกปี ประชากร 66% นับถือนิกายโรมันคาทอลิก รองลงมา 16.8% นับถือโปรเตสแตนต์
ซวิงเงอร์

ซวิงเงอร์  เป็นพระราชวังในเมืองเดรสเดิน ประเทศเยอรมนี สร้างขึ้นด้วยสถาปัตยกรรมบารอก พระราชวังแห่งนี้สร้างขึ้นหลังจากที่ พระเจ้าออกัสตัสที่ 2 แห่งโปแลนด์ ซึ่งทรงมีพระยศในเยอรมันเป็นเจ้าผู้ครองซัคเซิน ได้เสด็จพระราชดำเนินกลับจากประเทศฝรั่งเศส ซึ่งในช่วงนั้นเป็นช่วงที่พระเจ้าหลุยส์ที่ 14 แห่งฝรั่งเศส ทรงย้ายราชสำนักฝรั่งเศสไปยังพระราชวังแวร์ซาย พระเจ้าออกัสตัสทรงประทับใจในพระราชวังแวร์ซายมาก และทรงนึกปรารถนาจะมีวังที่โอ่อ่าอย่างเดียวกัน พระองค์จึงทรงบัญชาให้สร้างวังแห่งนี้ขึ้นในเดรสเดิน การก่อสร้างเริ่มขึ้นในปี ค.ศ. 1710 และแล้วเสร็จในปี 1728 แต่ก็ยังขาดองค์ประกอบบางอย่างไปอยู่ เช่น ปีกนิทรรศการ ปีกหอสมุด การสวรรคตของพระเจ้าออกัสตัสในปี 1733 ทำให้การก่อสร้างปีกดังกล่าวหยุดลงเนื่องจากขาดแคลนทุนทรัพย์ บางส่วนของพระราชวังเริ่มเปิดเป็นสวนสาธารณะ
เกือบทั้งหมดของพระราชวังนี้ถูกทำลายลงจากการทิ้งระเบิดที่เดรสเดินในสงครามโลกครั้งที่สอง ระหว่าง 13–15 กุมภาพันธ์ ค.ศ. 1945 อย่างไรก็ตาม งานจิตรกรรมและงานเขียนจำนวนมากถูกนำออกไปเก็บรักษาไว้ก่อนแล้ว ภายหลังสงครามโลกครั้งที่สองสิ้นสุด พระราชวังแห่งนี้ก็ถูกบูรณะขึ้นจากการสนับสนุนงบประมาณโดยสหภาพโซเวียต การบูรณะแล้วเสร็จในปี 1963 ซึ่งได้ทำให้ซวิงเงอร์เกือบทั้งหมดกลับมามีสภาพเหมือนดังครั้งก่อนสงคราม
แกลเลอรี่ภาพ.
<br>
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ภูมิแพ้ยา

ภูมิแพ้ยา  เป็นภูมิแพ้ต่อยา จัดเป็นอาการไม่พึงประสงค์จากยาอย่างหนึ่ง ควรพบแพทย์ทันทีหากสงสัยปฏิกิริยาภูมิแพ้
ปฏิกิริยาภูมิแพ้จะไม่เกิดหลังการสัมผัสสารใดสารหนึ่งเป็นครั้งแรก การสัมผัสครั้งแรกจะทำให้ร่างกายสร้างสารภูมิต้านทานและเซลล์ลิมโฟไซต์ความจำ (memory lymphocyte) สำหรับสารก่อภูมิต้านทานนั้น ๆ ทว่า ยามักมีสารหลายอย่างรวมทั้งสี ซึ่งอาจก่อให้เกิดปฏิกิริยาภูมิแพ้ได้ ทำให้บางทีเกิดปฏิกิริยาภูมิแพ้ต่อการได้รับยาชนิดหนึ่งครั้งแรกได้ ตัวอย่างเช่น บุคคลที่มีภูมิแพ้ต่อสีย้อมแดงจะแพ้ต่อยาทุกชนิดที่ประกอบด้วยสีย้อมแดงนั้น
ภูมิแพ้ยาต่างจากการไม่ทนต่อยา (drug intolerance) ซึ่งเป็นปฏฺกิริยาอย่างอ่อนและไม่ได้เกิดจากภูมิคุ้มกัน และไม่ขึ้นอยู่กับการสัมผัสก่อนหน้านี้
อาการและอาการแสดง.
การระบุภูมิแพ้ยาบางทีเป็นส่วนที่ยากที่สุด บางทีอาจสับสนระหว่างภูมิแพ้ยากับปฏิกิริยาจากยาที่ไม่เกิดจากภูมิแพ้เพราะมีปฏิกิริยาคล้ายกันได้ อาการแสดงของภูมิแพ้ยา เช่น
ฮั่นจง

ฮั่นจง  หรือในสามก๊กเรียก ฮันต๋ง เป็นเมืองที่ตั้งอยู่ทางตะวันตกเฉียงใต้ของมณฑลฉ่านซี ในประเทศจีน
เมืองฮั่นจงหรือฮันต๋งก่อตั้งขึ้นเมื่อ 800 ปีก่อนคริสตกาลและเริ่มมีบทบาทในช่วงปลายราชวงศ์ฉิน ราว 206 ปีก่อนคริสตกาลหรือประมาณ พ.ศ. 338 เมื่อหลิวปัง หรือต่อมาคือจักรพรรดิฮั่นเกา ปฐมจักรพรรดิแห่งราชวงศ์ฮั่นตะวันตก ซึ่งเป็นผู้นำกบฏคนหนึ่งในช่วงเวลานั้นได้สถาปนาตนเองเป็นฮันต๋งอ๋องที่เมืองนี้
อีก 2 ศตวรรษต่อมาในยุคสามก๊ก เล่าปี่ ซึ่งสืบสายพระโลหิตจากจักรพรรดิฮั่นเกาทำสงครามในยุทธการฮันต๋ง ได้ชัยชนะเมื่อ ค.ศ. 219 ก็ได้สถาปนาตนเองเป็นอุปราชฮันต๋งเช่นกันตามคำแนะนำของจูกัดเหลียง หรือขงเบ้ง ซึ่งเป็นที่ปรึกษาคนสนิท
โบโรงกัน

โบโรงกัน (วาไร: "Siyudad han Borongan"; เซบัวโน: "Dakbayan sa Borongan") เป็นเมืองศูนย์กลางประจำจังหวัดซีลางังซามาร์ ประเทศฟิลิปปินส์ เมืองนี้มีประชากร 69,297 คนในปี ค.ศ. 2015 เมืองแห่งนี้ได้รับสมญาว่า "เมืองแห่งแสงอาทิตย์สีทอง" และ "เมืองแห่งภาคตะวันออก" โบโรงกันได้รับการแต่งตั้งให้เป็นนครในปี ค.ศ. 2007 โดยคำสั่ง Republic Act 9394
คาตาร์มัน (จังหวัดฮีลากังซามาร์)

เทศบาลคาตาร์มัน, (วาไร: Bungto san Catarman; เซบัวโน: Lungsod sa Catarman) เป็นเมืองศูนย์กลางประจำจังหวัดฮีลากังซามาร์ ประเทศฟิลิปปินส์ มีประชากร 94,037 คนในปี ค.ศ. 2015 จึงเป็นเมืองที่มีพื้นที่และประชากรมากที่สุดในจังหวัด และเป็นศูนย์กลางของจังหวัดในด้านพาณิชยกรรม การศึกษา การเงิน การเมือง และการปกครอง ตัวเมืองตั้งอยู่ทางภาคเหนือของเกาะซามาร์ โดยติดกับทะเลฟิลิปปินทางทิศเหนือ
โกซเทเลราดิโอฟอนด์

หอจดหมายเหตุรายการวิทยุและโทรทัศน์รัฐ หรือ โกซเทเลราดิโอฟอนด์  เป็นหนึ่งในหอจดหมายเหตุที่ใหญ่ที่สุดในโลก เป็นสถานที่เก็บรายการวิทยุ, โทรทัศน์ และวัสดุการถ่ายภาพที่บันทึกไว้ก่อน ค.ศ. 1995 โกซเทเลราดิโอฟอนด์อยู่ภายใต้การดูแลโดยบรรษัทกิจการวิทยุโทรทัศน์แห่งสหพันธรัฐรัสเซีย
สิ่งที่เก็บในหอจดหมายเหตุนี้สะท้อนให้เห็นถึงวิวัฒนาการของโทรทัศน์สหภาพโซเวียตในคริสต์ศตวรรษที่ 20 คอลเล็คชั่นของโกซเทเลราดิโอฟอนด์มีประมาณ 1 ล้านชิ้นในแง่ของปริมาณและความหลากหลายของประเภทที่คล้ายคลึงกับหอจดหมายเหตุแห่งนี้ในหอจดหมายเหตุโทรทัศน์และวิทยุของรัสเซีย
ใน ค.ศ. 2017 โกซเทเลราดิโอฟอนด์ได้นำคอลเล็คชั่นรายการวิทยุและโทรทัศน์มาให้ชมในระบบออนไลน์ฟรี
ฐานันดรศักดิ์จีน

ชนชั้นฐานันดรจีน ประกอบด้วย กษัตริย์และขุนนางของจักรวรรดิจีน ซึ่งเป็นส่วนสำคัญขององค์การทางการเมืองและสังคมตามประเพณีจีน
แม้ว่าแนวคิดเรื่องฐานันดรศักดิ์แบบสืบตระกูลจะปรากฏมาแต่ยุคก่อนประวัติศาสตร์เป็นอย่างน้อย แต่ระบบฐานันดรศักดิ์ที่แน่นอนนั้นมีขึ้นครั้งแรกในช่วงราชวงศ์โจว หลายพันปีให้หลัง ระบบดังกล่าวเปลี่ยนแปลงรูปแบบค่อนข้างน้อย แต่เนื้อหาสาระมีพัฒนาการอย่างต่อเนื่อง รูปแบบฐานันดรศักดิ์ชุดท้ายสุดมีอยู่ในสมัยราชวงศ์ชิง จนถูกล้มเลิกไปเมื่อเกิดการปฏิวัติซินไฮ่ของกลุ่มนิยมสาธารณรัฐเมื่อ ค.ศ. 1911 แต่รัฐบาลสาธารณรัฐจีนที่ก่อตั้งขึ้นใหม่ยังให้ฐานันดรศักดิ์บางอย่างคงอยู่ต่อไป ภายหลัง พฤติการณ์ทางเศรษฐกิจและการเมืองแบบใหม่ทำให้ชนชั้นฐานันดรเสื่อมถอยลง ปัจจุบัน ฐานันดรศักดิ์หมดบทบาทลงแทบสิ้นเชิง แต่บุคคลบางกลุ่มยังคงถือหรืออ้างสิทธิในฐานันดรศักดิ์อยู่ แม้ไม่เป็นที่ยอมรับโดยทั่วกันก็ตาม
ในระบบฐานันดรศักดิ์จีน การมอบ เลื่อน หรือถอดฐานันดรศักดิ์เกิดขึ้นได้ทั้งในเวลาที่มีชีวิตอยู่และหลังเสียชีวิตแล้ว เช่น กวาน อฺวี่ (關羽) เมื่อมีชีวิตอยู่ มีศักดิ์ว่า "ฮั่นโช่วถิงโหว" (漢壽亭侯) เมื่อสิ้นชีพแล้ว ได้เป็น "จงฮุ่ยกง" (忠惠公) ในราชวงศ์ซ่ง ต่อมาได้เลื่อนขึ้นเป็นเจ้ามีศักดิ์ว่า "เสี่ยนหลิงอี้หย่งอู่อันอิงจี้หวัง" (顯靈義勇武安英濟王) ในราชวงศ์ยฺเหวียน และได้เป็นเจ้ามีศักดิ์ว่า "ซานเจี่ยฝูหมัวต้าเฉินเวย์-ยฺเหวี่ยนเจิ้นเทียนจุน-กวานเชิ่งตี้-จฺวิน" (三界伏魔大神威遠震天尊關聖帝君) ในราชวงศ์หมิง
ราชวงศ์.
กษัตริย์.
กษัตริย์อยู่ ณ จุดสูงสุดของชนชั้นฐานันดร ฐานันดรศักดิ์ของกษัตริย์นั้นเปลี่ยนแปลงเรื่อยมา ดังนี้
ยุคแรกสุด อันเป็นช่วงที่ประวัติศาสตร์เจือปนไปด้วยตำนาน กษัตริย์จีนเรียกว่า "หฺวัง" (皇) หรือ "ตี้" (帝) กษัตริย์ที่เรียกขานด้วยคำดังกล่าวเป็นที่รู้จักกันในนาม "สามราชาห้าจักรพรรดิ" (三皇五帝)
กษัตริย์ในสมัยต่อมา คือ ราชวงศ์เซี่ยและราชวงศ์ชาง เรียกตนเองว่า "ตี้"
กษัตริย์ช่วงราชวงศ์โจวเรียกตนว่า "หวัง" (王) หรือ "กั๋วหวัง" (國王)
จนกระทั่งฉินฉื่อหฺวังตี้ (秦始皇帝) แห่งราชวงศ์ฉิน คิดค้นคำว่า "หฺวังตี้" (皇帝) ขึ้นใช้เรียกตนเองเมื่อ 221 ปีก่อนคริสตกาล โดยนำตำแหน่งเดิม คือ "หฺวัง" ที่แปลว่า มิ่งมงคล กับ "ตี้" ที่แปลว่า เจ้า หรือเทพเจ้า มารวมกัน คำนี้มักแปลกันว่า "จักรพรรดิ" (emperor) และนับแต่นั้น กษัตริย์จีนก็เรียกว่า "หฺวังตี้" มาจนราชวงศ์สุดท้าย คือ ราชวงศ์ชิง ล่มสลายลงใน ค.ศ. 1911
ฐานันดรศักดิ์ของกษัตริย์มักส่งผ่านจากบิดาสู่บุตร ซึ่งมักเป็นบุตรคนหัวปีที่เกิดจากภรรยาหลวง หรือมิฉะนั้น ก็เป็นบุตรคนหัวปีของภรรยาที่มีศักดิ์รองลงมา แต่กฎดังกล่าวไม่ตายตัว โดยเฉพาะเมื่อเกิดปัญหาการสืบราชบัลลังก์ซึ่งนำไปสู่สงครามกลางเมือง
คู่ครองของกษัตริย์.
หนังสือ "โจวหลี่" (周禮) ซึ่งเขียนขึ้นอย่างสองร้อยปีก่อนคริสตกาล ระบุว่า คู่ครองของกษัตริย์มีฐานันดรศักดิ์จากสูงไปต่ำดังนี้
ซูเปอร์ไนน์ อัจฉริยะพลิกโลก

ซูเปอร์ไนน์ อัจฉริยะพลิกโลก  เป็นภาพยนตร์คอมพิวเตอร์แอนิเมชันแนววิทยาศาสตร์หลังพยากรณ์ในปี 2009 กำกับโดย Shane Acker เขียนบทโดย Pamela Pettler และอำนวยการสร้างโดย Jim Lemley, Dana Ginsburg, Tim Burton, และ Timur Bekmambetov ภาพยนตร์ให้เสียงพากย์โดย เอไลจาห์ วูด, จอห์น ซี. ไรลีย์, เจนนิเฟอร์ คอนเนลลี, คริสโตเฟอร์ พลัมเมอร์, คริสพิน โกลเวอร์, มาร์ติน แลนเดา และ เฟรด ทาทาสคอร์
ภาพยนตร์สร้างจากภาพยนตร์สั้นเรื่องเดียวกันของ Acker ที่สร้างขึ้นในโครงการ UCLA Animation Workshop และเคยได้รับการเสนอชื่อชิงรางวัลออสการ์ประจำปี 2005 Focus Features นำภาพยนตร์นี้เข้าฉายเป็นทางการในวันที่ 9 กันยายน 2009 ภาพยนตร์ได้รับการวิจารณ์โดยทั่วไปจากนักวิจารณ์และได้รายได้ 48.4 ล้านดอลลาร์สหรัฐจากทุนสร้าง 30 ล้านดอลลาร์สหรัฐ นอกจากนี้ยังได้รับการเสนอชื่อเข้าชิงรางวัล Annie Award สาขาเทคนิคภาพยนตร์แอนิเมชันยอดเยี่ยม ภาพยนตร์เรื่องนี้ได้รับการเผยแพร่ในรูปแบบดีวีดีและบลูเรย์เมื่อวันที่ 29 ธันวาคม ปีเดียวกัน
การแข็งตัวกลายเป็นหิน

การแข็งตัวกลายเป็นหินหรือการกลายเป็นหิน  คือกระบวนการที่ตะกอนอัดแน่นภายใต้ความดัน, การขับของเหลวออกจากหินแล้วค่อย ๆ กลายเป็นหินแข็ง ปกติแล้วการกลายเป็นหินเป็นกระบวนลดความเป็นรูพรุนด้วยการการอัดแน่นและการประสานรวมถึงกระบวนการอื่น ๆ ที่นำตะกอนต่าง ๆ มารวมกันจนกลายเป็นหินตะกอน แม้ว่าคำว่าการกลายเป็นหิน (Petrifaction) ที่ใช้เป็นคำพ้องบ่อยครั้งมักใช้เป็นคำเฉพาะในการอธิบายการเปลี่ยนสารประกอบอินทรีย์โดยซิลิกอนไดออกไซด์ให้เกิดการก่อตัวเป็นซากดึกดำบรรพ์
การกลายเป็นหิน

ในทางธรณีวิทยาการกลายเป็นหิน คือกระบวนการที่อินทรียสารกลายเป็นซากดึกดำบรรพ์ผ่านการแทนที่วัสดุเดิมและการเติมช่องว่างของรูพรุนเดิมด้วยแร่ ซากดึกดำบรรพ์ไม้กลายเป็นหินเป็นหนึ่งในตัวอย่างของกระบวนการนี้ แต่สิ่งมีชีวิตทั้งหมดตั้งแต่แบคทีเรียไปจนถึงสัตว์มีกระดูกสันหลังสามารถกลายเป็นหินได้ (แม้ว่ากระดูกและเปลือกจะอยู่ได้นานกว่าผิวหนังและเนื้อเยื้อ) การกลายเป็นกินเกิดขึ้นผ่านการรวมกันของสองกระบวนการที่คล้ายกันคือกระบวนการเกิดแร่ในช่องว่าง (Permineralization) และกระบวนการแทนที่ (replacement) กระบวนการเหล่านี้สร้างตัวอย่างแบบจำลองของต้นฉบับซึ่งมีขนาดลักษณะใกล้เคียงกันในระดับจุลภาค
ชุทซ์โพลีทไซ (นาซีเยอรมนี)

ตำรวจอารักขาแห่งไรช์  หรือเรียกอย่างย่อว่า ชูโพ ("Schupo") เป็นหน่วยตำรวจของนาซีเยอรมนี ทำงานคู่ขนานกับตำรวจรักษาความสงบ 
ตำรวจอารักขาเป็นตำรวจในเครื่องแบบซึ่งประจำอยู่ในแต่ละเมือง ไม่ว่าเมืองใหญ่หรือเมืองเล็ก มีหน้าที่รับผิดชอบการคุ้มครองการปฏิบัติงานของเจ้าหน้าที่ตำรวจเมือง เจ้าหน้าที่ตำรวจอาชญากรรม และเจ้าหน้าที่ตำรวจฝ่ายบริหาร
ตำรวจอารักขาแบ่งออกเป็นกองตำรวจตรวจการณ์, กองตำรวจราจร, กองตำรวจน้ำ, กองตำรวจม้า, กองตำรวจสื่อสาร และกองตำรวจการบิน เจ้าหน้าที่ในทบวงตำรวจอารักขาต้องเคยเป็นทหารในกองทัพมาก่อน มีร่างกาย จิตใจ และสุขภาพแข็งแรงสมบูรณ์ ต้องเป็นชนอารยัน และต้องเป็นสมาชิกพรรคนาซี
เย่ (เหอเป่ย์)

เย่ หรือ เย่เฉิง  หรือในวรรณกรรมเรื่องสามก๊กเรียก เงียบกุ๋น เมืองโบราณของประเทศจีนปัจจุบันคือ อำเภอหลินจาง เทศมณฑลหานตาน มณฑลเหอเป่ย และเมืองใกล้เคียง เทศมณฑลอันหยาง มณฑลเหอหนาน
เมืองเย่ถูกสร้างขึ้นครั้งแรกใน ยุควสันตสารท โดย ฉีหวน เจ้าผู้ครอง รัฐฉี และใน ยุครณรัฐ เมืองเย่ตั้งอยู่ใน รัฐเว่ย์ ซึ่งเมืองเย่เป็นศูนย์กลางทางด้านการเมืองและเศรษฐกิจระหว่าง ยุคสามก๊ก และ ราชวงศ์เหนือ โดยเป็นศูนย์กลางทางทหารของขุนศึก อ้วนเสี้ยว หรือ ยฺเหวียนเซ่า และ โจโฉ หรือ เฉาเชา ช่วงปลายยุค ราชวงศ์ฮั่นตะวันออก
อำเภอหนานผี

อำเภอหนานผี  หรือในวรรณกรรมสามก๊กเรียก เงียบกุ๋น เป็นอำเภอในมณฑลเหอเป่ย์ ภายใต้การปกครองของนครชางโจว อำเภอหนานผีมีจำนวนประชากรใน ค.ศ. 2004 ทั้งสิ้น 350,000 คน และมีขนาดพื้นที่ทั้งหมด 
อำเภอหนานผีมีความสำคัญทางประวัติศาสตร์เพราะเคยเป็นสมรภูมิรบช่วงยุคสามก๊ก ในสงครามที่เรียกว่ายุทธการที่เงียบกุ๋น ระหว่างโจโฉ และอ้วนซง บุตรชายคนเล็กของอ้วนเสี้ยว เมื่อ ค.ศ. 205
พี่ขอเป็นพระเจ้าด้วยคน

พี่ขอเป็นพระเจ้าด้วยคน (อังกฤษ: Evan Almighty) เป็นภาพยนตร์ภัยพิบัติที่สร้างขึ้นเมื่อ ค.ศ. 2007 มีแนวเดียวกันจาก "Bruce Almighty" (2003) กำกับโดย Tom Shadyac เขียนโดย Steve Oedekerk และดารารับเชิญ Steve Carell, Morgan Freeman, Lauren Graham และ John Goodman
หนังได้กำไรจากทั่วโลกน้อยกว่าเงินลงทุน (ทุน $175 ล้าน) และได้รับเสียงวิจารณ์ในแง่ลบ 
การใช้งานสัตว์.
องค์กร American Humane Association สังเกตว่ามีสัตว์ 177 สปีชีส์ที่ถูกใช้งานในหนัง ในฉากที่รวมทั้งนักล่าและเหยื่ออยู่รวมกัน องค์กร American Humane Association จึงขอให้หนังมีการเขียนที่ฉากจบว่า "ไม่มีสัตว์ตัวใดถูกทำร้ายในระหว่างการถ่ายทำ"
องค์กร PETA ได้อธิบายว่าพวกสัตว์ถูกทารุณกรรมหลายๆ แบบ เช่นลิงชิมแพนซีสองตัวที่ยอมจำนนต่อเจ้าของ
การเผยแพร่.
โฮมมีเดีย.
มีการจำหน่ายทาง HD DVD และ DVD เมื่อวันที่ 9 ตุลาคม ค.ศ. 2007 และได้กำไร $6.4 ล้าน ภายในเจ็ดวัน และหกสัปดาห์แรกได้กำไร $27,676,676 ใน DVD เท่านั้น 
การแบน.
องค์กร Muslim Consumers Association ของมาเลเซีย (PPIM) ได้แบนหนังนี้เพราะเป็นที่น่ารังเกียจและอธิบายถึงศาสดาอย่างผิดๆ แต่อย่างไรก็ตาม "พี่ขอเป็นพระเจ้าด้วยคน"ก็ถูกฉายในมาเลเซียเมื่อ 23 สิงหาคม ค.ศ. 2007
การต้อบรับ.
"พี่ขอเป็นพระเจ้าด้วยคน "ได้คำวิจารณ์ในแง่ลบจากคนดู ในรอตเทนโทเมโทส์ หนังได้เรตแค่ 23% จากรีวิวทั้ง 192 คน  ส่วน เมทาคริติก ให้คะแนนหนังแค่ 37 จาก 100 คะแนน
เด็กป่าเถื่อน

เด็กป่าเถื่อน  คือเด็กมนุษย์ซึ่งไม่ได้อยู่อาศัยกับมนุษย์ตั้งแต่อายุยังน้อยมาก และมักจะไม่มีประสบการณ์เกี่ยวกับพฤติกรรมและภาษามนุษย์ โดยในบางรายเป็นเด็กที่ถูกกักขัง (ส่วนใหญ่โดยผู้ปกครองของเด็ก) และบางรายอาจถูกกระทำทารุณทั้งทางกายและทางจิตใจก่อนที่จะถูกทิ้งหรือหนีไป เรื่องราวเกี่ยวกับเด็กป่าเถื่อนบางคนปรากฏอยู่ในตำนานและนิทานพื้นบ้าน โดยมีเนื้อหาเกี่ยวกับเด็กที่ถูกเลี้ยงดูมาโดยสัตว์ป่า
ค็อมร์

ค็อมร์  เป็นคำศัพท์ภาษาอาหรับที่แปลว่าไวน์; (รูปพหุพจน์ คุมูร  อธิบายเป็นเครื่องดื่มแอลกอฮอล์, สุรา)[] ในนิติศาสตร์อิสลาม อิงถึงสารที่ต้องห้าม และความหมายทางวิชาการจะขึ้นอยู่กับสำนักกฎหมาย นักกฏหมายจากมัซฮับมาลิกี, ชาฟิอี และฮันบะลีมีมุมมองเป็นความหมายทั่วไปของน้ำเมาที่ทำมาจากองุ่น, อินทผลัม และวัตถุดิบที่คล้ายกัน ส่วนฮะนะฟีจะกล่าวถึงเครื่องดื่มในวงแคบกว่าอันแรก ล่วงเวลาผ่านไป นักกฎหมายบางคนจัดให้ของมึนเมาอื่น ๆ เช่น ฝิ่นกับคัตเป็น "ค็อมร์" ตามฮะดีษที่กล่าวว่า: 
<templatestyles src="แม่แบบ:คำพูด/style.css" />ท่านศาสดากล่าวว่า: "ทุก ๆ ของมึนเมาเป็นค็อมร์ และทุก ๆ ค็อมร์นั้นฮะรอม (ต้องห้าม)"
ตามธรรมเนียมของศาสดามุฮัมมัดที่ระบุถึงค็อมร์ว่า อาจทำมาจากพืชสองต้น คือ องุ่นและอินทผลัม
นักกฎหมายมุสลิมบางคน (โดยเฉพาะสำนักฮะนะฟี) ถือแนวคิดแบบตรงตัวและห้ามเฉพาะเครื่องดื่มแอลกอฮอล์ที่ทำมาจากองุ่น (หรืออินทผลัม) โดยอนุญาตเครื่องดื่มที่ทำมาจากผลไม้อื่น, เมล็ดธัญพืช หรือน้ำผึ้ง อย่างไรก็ตาม นี่คือความคิดเห็นของคนส่วนน้อยเท่านั้น
กุรอานและฮะดีษ.
กุรอานได้กล่าวถึงการหลีกเลี่ยงแอลกอฮอล์ว่า 
<templatestyles src="แม่แบบ:คำพูด/style.css" />พวกเขาจะถามเจ้าเกี่ยวกับน้ำเมา (ค็อมร์) และการพนัน จงกล่าวเถิดว่า ในทั้งสองนั้นมีโทษมากและมีคุณหลายอย่างแก่มนุษย์ แต่โทษของมันทั้งสองนั้นมากกว่าคุณของมัน...
<templatestyles src="แม่แบบ:คำพูด/style.css" />"ผู้ศรัทธาทั้งหลาย! จงอย่าเข้าใกล้การละหมาด ขณะที่พวกเจ้ากำลังมันเมาอยู่ จนกว่าพวกเจ้าจะรู้ สิ่งที่พวกเจ้าพูด..."
<templatestyles src="แม่แบบ:คำพูด/style.css" />ผู้ศรัทธาทั้งหลาย! ที่จริงสุราและการพนันและแท่นหินสำหรับเชือดสัตว์บูชายัญ และการเสี่ยงติ้ว นั้นเป็นสิ่งโสมมอันเกิดจากการกระทำของชัยฏอน ดังนั้นพวกเจ้าจงห่างไกลจากมันเสียเพื่อว่าพวกเจ้าจะได้รับความสำเร็จ
รายงานจากฮะดีษที่บันทึกโดยอะฮ์มัดว่า อบูมัยซาเราะฮ์กล่าวว่า โองการนี้ถูกประทานมาหลังจากคำขอโดยอุมัรต่ออัลลอฮ์ว่า "โปรดให้ความกระจ่างในการชี้ขาดเกี่ยวกับค็อมร์แก่เราด้วยเถิด!" เนื่องจากอิสลามนำ "สังคมเข้าไปสู่การผิดศีลธรรม" แก่ผู้ที่ค้นหา "มาตรฐานสูงสุดของศีลธรรม" การแบนแอลกอฮอล์อย่างฉับพลันอาจรุนแรงเกินและปฏิบัติไม่ได้
อีกฮะดีษหนึ่ง (จากอับดุลลอฮ์ อิบน์ อุมัร) กล่าวว่า มุฮัมมัดได้กล่าวว่า: 
<templatestyles src="แม่แบบ:คำพูด/style.css" />“ใครก็ตามที่ดื่มเหล้าในโลกนี้และไม่ได้สำนึกผิดจากสิ่งนี้ เขาจะถูกห้ามจากมันในโลกหน้า” 
บทลงโทษ.
กุรอานไม่ได้กล่าวถึงบทลงโทษของผู้ดื่มของมึนเมา แต่มีในฮะดีษที่มีสายรายงานจากอะนัส อิบน์ มาลิกว่า มุฮัมมัดกำหนดให้เฆี่ยน 40 ที "ด้วยกิ่งปาล์มสองอัน ... สำหรับใครก็ตามที่ถูกกล่าวหาว่าดื่มแอลกอฮอล์". ในขณะที่นักวิชาการชาวซาอุดีอาระเบีย Saalih al-Munajjid กล่าวว่า มีฮะดีษที่บันทึกโดยเศาะฮีฮ์มุสลิม (3281) รายงานจากอะนัสว่า มุฮัมมัดเฆี่ยนคนหนึ่งที่เมาเหล้าด้วยกิ่งต้นปาล์มที่นำใบไม้ออกและรองเท้า
รายชื่อท่าเรือตู้สินค้าที่มีการจราจรสูงสุด

นี่คือรายชื่อท่าเรือตู้สินค้า (ท่าเรือที่มีท่าบริการตู้สินค้าซึ่งมีความชำนาญในการจัดการสินค้าที่ขนส่งมาในตู้สินค้า) ที่มีการจราจรสูงที่สุดในโลกตามหน่วยตู้สินค้าขนาด 20 ฟุต (twenty-foot equivalent units; TEUs) ที่ขนส่งผ่านทางท่าเรือ ข้อมูลนี้แสดงในหน่วยพันทีอียู
เทือกเขาเหิงตฺวั้น

เทือกเขาเหิงต้วน หรือ เทือกเขาเหิงตฺวั้น  เป็นกลุ่มเทือกเขาขนาดใหญ่ทางตะวันตกเฉียงใต้ของจีนที่เชื่อมต่อส่วนตะวันออกเฉียงใต้ของที่ราบสูงชิงไห่-ทิเบตกับที่ราบสูงหยุนหนาน-กุ้ยโจว เทือกเขาเหิงต้วนเรียงตัวตามแนวเหนือ–ใต้ ซึ่งแยกที่ราบลุ่มทางตอนเหนือของเมียนมาออกจากที่ราบลุ่มของมณฑลเสฉวน เทือกเขานี้มีลักษณะเด่นคือแนวระลอกสูงต่ำซึ่งเกิดจากการเข้าชนกันของอนุทวีปอินเดียกับแผ่นพื้นทวีปยูเรเซีย และจากการกัดเซาะโดยแม่น้ำสายหลักสามสายที่ระบายน้ำออกจากที่ราบสูงทิเบตด้านตะวันออก คือแม่น้ำแยงซี แม่น้ำโขง และแม่น้ำสาละวิน เทือกเขาเหิงต้วนได้รับการจดทะเบียนจากองค์การยูเนสโกให้เป็นแหล่งมรดกโลกพื้นที่คุ้มครองแม่น้ำขนานสามสายแห่งยูนนาน
เทือกเขาเหิงต้วนครอบคลุมพื้นที่ส่วนใหญ่ของเขตภาคตะวันตกมณฑลเสฉวน (เรียกในภาษาจีน "ชวนซี") พื้นที่ทางตะวันตกเฉียงเหนือของมณฑลยูนนาน พื้นที่บางส่วนทางตะวันออกสุดของเขตปกครองตนเองทิเบต (ซีจั้ง) และ บางส่วนของมณฑลชิงไห่ตอนใต้ นอกจากนี้ยังครอบคลุมบางส่วนของรัฐคะฉิ่นตะวันออกในประเทศเมียนมา ซึ่งโดยรวมมีพื้นที่มากกว่า 600,000 ตารางกิโลเมตร เทือกเขาเหิงต้วนมีความยาวประมาณ 900 กิโลเมตร (560 ไมล์) ทอดยาวเหนือจรดใต้จากละติจูด 33 ° N ถึง 25 ° N ความกว้างตะวันตกจรดตะวันออกมีทั้งส่วนที่กว้างในตอนบนและแคบในตอนล่างในรูปทรงสามเหลี่ยมปลายแหลมหันลงทางใต้ เทือกเขาเหิงต้วนมีความกว้างประมาณ 400 กิโลเมตร (250 ไมล์) จากลองจิจูด 98 ° E ถึง 102 ° E "แนวเทือกเขาสี่แนวสำคัญของเทือกเขาเหิงต้วน" ในภูมิภาคแม่น้ำขนานสามสาย ได้แก่ แนวเทือกเขา ชาลฺหวู่หลี่ , แนวเทือกเขาหมางคัง  – ยหฺวินหลิ่ง , แนวเทือกเขาทาเหนียนทาเวิง  – นฺวี่  และ แนวเทือกเขาปั๋วชูลาหลิ่ง  – เกาหลีก้ง
บีเอ็นเคโฟร์ตีเอตทีมเอ็นไฟว์เฟิสต์สเตจ

บีเอ็นเคโฟร์ตีเอตทีมเอ็นไฟว์เฟิสต์สเตจ หรือ เทพธิดาเธียเตอร์ (เธียเตอร์ โนะ เมกามิ) (ญี่ปุ่น: シアターの女神 ทับศัพท์: "Theater no Megami") เป็นสเตจการแสดงลำดับที่ 1 ของบีเอ็นเคโฟร์ตีเอตทีมเอ็นไฟว์ (NV1) โดยมีที่มาจากเอเคบีโฟร์ตีเอตทีมบีสเตจที่ 5 และมีการดัดแปลงคำร้องเป็นภาษาไทยทั้งหมด ซึ่งได้เปิดแสดง ณ บีเอ็นเคโฟร์ตีเอต เดอะแคมปัส ครั้งแรกรอบสื่อมวลชนเมื่อวันที่ 9 สิงหาคม พ.ศ. 2563 
รายชื่อเพลง.
หมายเหตุ: รายชื่อผู้ที่แสดงในแต่ละเพลงและช่วงอองคอร์จะนับจากสมาชิกขี้นแสดงวันแรกและการแสดงวันแรก สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ จากการแสดงครั้งแรก
M00.　บันทึกรักจากไดอารี่ (Romance Kakurenbo /ロマンスかくれんぼ) M00.　overture
M01.　ลุยเข้าไป (Yuuki no Hammer / 勇気のハンマー)
M02.　ปรากฎการณ์รัก (Inseki no Kakuritsu / 隕石の確率)
M03.　รักที่อยากจะปลดเปลื้อง (Ai no Stripper / 愛のストリッパー)
M04.　เทพธิดาเธียเตอร์ (Theater no Megami /シアターの女神)
M05.　เสียงหัวใจ ตึกตัก (Hatsukoi yo, Konnichiwa / 初恋よ、こんにちは) M06.　ถึงผิดก็ยอม (Arashi no Yoru ni wa / 嵐の夜には) M07.　Candy M08.　Locker Room Boy M09.　พระจันทร์เสี้ยว (Yokaze no Shiwaza / 夜風の仕業) M10.　ร้านสะดวกซื้อร้อยเมตร (100 Meter Conbini / 100メートルコンビニ)
M11.　ชอบเธอ ชอบเธอ (Suki Suki Suki)
M12.　หัวใจคนถูกเท (Sayonara no Kanashibari / サヨナラのカナシバリ)
M13.　อ้อมกอดของยาย (Shiokaze no Shoudaijou / 潮風の招待状)
ช่วงอองคอร์:
EN01.　Honest Man
EN02.　Team NV Oshi
EN03.　เราจะบินไปพร้อมกัน (Bokutachi no Kamihikouki / 僕たちの紙飛行機)
รายชื่อสมาชิกที่แสดง.
บีเอ็นเคโฟร์ตีเอตทีมเอ็นไฟว์: จณิสตา ตันศิริ (แบมบู), ณัฐทิชา จันทรวารีเลขา (ฟ้อนด์), ณัฐกุล พิมพ์ธงชัยกุล (จีจี้), ณปภัช วรพฤทธานนท์ (จ๋า), วรัทยา ดีสมเลิศ (ไข่มุก), นันท์นภัส เลิศนามเชิดสกุล (มิวนิค), พิมรภัส ผดุงวัฒนะโชค (โมบายล์), แพรวา สุธรรมพงษ์ (มิวสิค), มิลิน ดอกเทียน (น้ำหนึ่ง), พิชญาภา นาถา (น้ำใส), ชัญญาภัค นุ่มประสพ (นิว), ภัทรนรินทร์ เหมือนฤทธิ์ (นาย), พัศชนันท์ เจียจิรโชติ (อร), สิริการย์ ชินวัชร์สุวรรณ (ผักขม), จิรดาภา อินทจักร (ปูเป้), สวิชญา ขจรรุ่งศิลป์ (ซัทจัง), ตริษา ปรีชาตั้งกิจ (สตางค์), อิสราภา ธวัชภักดี (ตาหวาน) 
สมาชิกขึ้นแสดงวันแรก (Shonichi).
บีเอ็นเคโฟร์ตีเอตทีมเอ็นไฟว์: จณิสตา ตันศิริ (แบมบู), ณัฐทิชา จันทรวารีเลขา (ฟ้อนด์), ณัฐกุล พิมพ์ธงชัยกุล (จีจี้), ณปภัช วรพฤทธานนท์ (จ๋า), วรัทยา ดีสมเลิศ (ไข่มุก), นันท์นภัส เลิศนามเชิดสกุล (มิวนิค), พิมรภัส ผดุงวัฒนะโชค (โมบายล์), แพรวา สุธรรมพงษ์ (มิวสิค), มิลิน ดอกเทียน (น้ำหนึ่ง), พิชญาภา นาถา (น้ำใส), ชัญญาภัค นุ่มประสพ (นิว), ภัทรนรินทร์ เหมือนฤทธิ์ (นาย), พัศชนันท์ เจียจิรโชติ (อร), จิรดาภา อินทจักร (ปูเป้), ตริษา ปรีชาตั้งกิจ (สตางค์), อิสราภา ธวัชภักดี (ตาหวาน)
บีเอ็นเคโฟร์ตีเอตเค็งกีวเซ: พาขวัญ น้อยใจบุญ (ตำแหน่ง Zenza Girls)
รายชื่อประธานาธิบดีอินเดีย

ประธานาธิบดีแห่งอินเดียเป็นประมุขแห่งรัฐ ของอินเดีย และเป็น ผู้บัญชาการทหารสูงสุดของ กองทัพอินเดีย ประธานาธิบดีถือว่าเป็นพลเมืองหมายเลขหนึ่งของอินเดีย แม้ว่าจะได้รับอำนาจเหล่านี้ตามรัฐธรรมนูญของอินเดีย แต่ตำแหน่งส่วนใหญ่เป็นพิธีการและอำนาจบริหารเป็นของ นายกรัฐมนตรีโดย "พฤตินัย"  
ประธานาธิบดีได้รับการเลือกตั้งจากคณะผู้เลือกตั้ง ซึ่งประกอบด้วยสมาชิกที่มาจากการเลือกตั้งของรัฐสภาซึ่งประกอบด้วย โลกสภา และราชยสภา และสมาชิกของ วิธนสภา ซึ่งเป็นสภานิติบัญญัติของรัฐแต่ละรัฐ ประธานาธิบดีสามารถอยู่ในตำแหน่งได้เป็นเวลาห้าปีตามที่ระบุไว้ในมาตรา 56 ส่วนที่ 5 ของรัฐธรรมนูญอินเดีย ในกรณีที่วาระการดำรงตำแหน่งของประธานาธิบดีสิ้นสุดลงก่อนกำหนดหรือในระหว่างที่ประธานาธิบดีสาบสูญ จะให้รองประธานาธิบดีเข้ารับตำแหน่ง ตามมาตรา 70 ของส่วนที่ 5 รัฐสภาอาจตัดสินกระบวนการปลดประธานาธิบดีออกจากตำแหน่งในกรณีที่ไม่สามารถปฏิบัติหน้าที่ได้ หรือในกรณีฉุกเฉินอื่น ๆ ที่ไม่คาดคิด
เมื่อวันที่ 25 กรกฎาคม พ.ศ. 2565 ได้มี ประธานาธิบดีคนที่ 15 ของอินเดีย 
ประธานาธิบดี.
<templatestyles src="Legend/styles.css" />  รักษาการประธานาธิบดี (3)<templatestyles src="Legend/styles.css" />  ประธานาธิบดีที่ไม่สังกัดพรรคการเมือง (5)<templatestyles src="Legend/styles.css" />  ประธานาธิบดีจากพรรคคองเกรสแห่งชาติ (INC) (7)<templatestyles src="Legend/styles.css" />  ประธานาธิบดีจากพรรคภารติยชนตา (BJP) (2)<templatestyles src="Legend/styles.css" />  ประธานาธิบดีจากพรรคชนตา (JP) (1)
1- เสียชีวิตขณะดำรงตำแหน่ง
2 - ดำรงตำแหน่งไม่ครบวาระ
3 - รักษาการประธานาธิบดี
ทางด่วนโทเม

ทางด่วนโทเม  เป็นทางด่วนแห่งชาติสายหนึ่งบนเกาะฮนชู ประเทศญี่ปุ่น ดำเนินการโดยบริษัททางด่วนญี่ปุ่นกลาง ทางด่วนสายนี้กำหนดให้ใช้หมายเลข E1 ภายใต้ข้อเสนอการกำหนดหมายเลขทางด่วน ค.ศ. 2016 เนื่องจากเส้นทางของทางด่วนนี้ขนานไปกับทางหลวงแผ่นดินหมายเลข 1 ทางด่วนโทเมเป็นส่วนหนึ่งของทางหลวงเอเชียสาย 1 ในโครงข่ายทางหลวงสายเอเชีย
การตั้งชื่อ.
คำว่า โทเม เป็นอักษรย่อที่ประกอบด้วยตัวอักษรคันจิสองตัว ตัวแรกหมายถึงโตเกียว  และตัวที่สองหมายถึงนาโงยะ  ซึ่งเป็นสองเมืองหลักที่ทางด่วนนี้เชื่อมเข้าด้วยกัน
ทางด่วนนี้ได้รับกำหนดชื่ออย่างเป็นทางการว่า ทางด่วนโทไกสายแรก ส่วนทางด่วนโทไกสายที่สอง (เปิดใช้งานในชื่อ ทางด่วนชินโทเม) อยู่ระหว่างการก่อสร้าง โดยจะขนานกับเส้นทางที่มีอยู่เดิม ซึ่งจะช่วยบรรเทาปัญหาการจราจรแออัดในระยะเวลาอันใกล้
ภาพรวม.
ทางด่วนโทเมเป็นถนนสายสำคัญที่เชื่อมระหว่างโตเกียวและนาโงยะ เป็นถนนที่มีการจราจรคับคั่งที่สุดในบรรดาถนนที่ดำเนินการโดยบริษัททางด่วนญี่ปุ่นกลาง โดยบางตอนนั้นมีรถสัญจรมากกว่า 100,000 คันต่อวัน
ทางด่วนช่วงแรกเปิดให้บริการในปี ค.ศ. 1968 และแล้วเสร็จตลอดทั้งสายในปี ค.ศ. 1969
จากจุดเริ่มต้นในพื้นที่ทางตะวันตกของโตเกียว เส้นทางของทางด่วนวิ่งไปทางตะวันตกผ่านจังหวัดคานางาวะ โดยขนานไปกับทางหลวงแผ่นดินหมายเลข 246 และผ่านตอนเหนือของเมืองโยโกฮามะ เส้นทางวิ่งต่อไปทางตะวันตกเข้าสู่จังหวัดชิซูโอกะ วิ่งผ่านทิศใต้ของภูเขาฟูจิ และวิ่งตามแนวชายฝั่งอ่าวซูรูงะ โดยขนานไปกับทางหลวงแผ่นดินหมายเลข 1 และทางหลวงประวัติศาสตร์โทไกโด ก่อนที่จะเข้าสู่เมืองชิซูโอกะ จากนั้นเส้นทางก็วิ่งต่อไปทางตะวันตก ผ่านทะเลสาบฮามานะ ซึ่งอยู่ในพื้นที่ทางตะวันตกของจังหวัดชิซูโอกะ และเข้าสู่จังหวัดไอจิ หลังจากนั้นทางด่วนก็ได้มุ่งหน้าไปทางตะวันตกเฉียงเหนือ ผ่านพื้นที่ทางตะวันออกของเมืองนาโงยะ และไปบรรจบกับปลายทางของทางด่วนชูโอ ก่อนที่จะสิ้นสุดที่ทางแยกต่างระดับในเมืองโคมากิ ซึ่งอยู่ทางเหนือของเมืองนาโงยะ แม้ว่าทางด่วนโทเมจะสิ้นสุดที่จุดนี้ แต่เส้นทางนั้นก็ได้ต่อเนื่องโดยเชื่อมต่อกับทางด่วนเมชิง ซึ่งต่อไปยังเกียวโต โอซากะ และโคเบะ
ศูนย์ธุรกิจนานาชาติมอสโก

ศูนย์ธุรกิจนานาชาติมอสโก (#เปลี่ยนทาง ,) หรือ มอสโกซิตี (#เปลี่ยนทาง ,) เป็นโครงการพัฒนาเชิงพาณิชย์ ตั้งอยู่ทางทิศตะวันออกของถนนวงแหวนที่สาม บริเวณขอบตะวันตกของเขตเปรสเนนสกีในมอสโก ประเทศรัสเซีย ณ ค.ศ. 2019 ศูนย์ธุรกิจนานาชาติมอสโกยังคงอยู่ระหว่างการพัฒนา โดยพื้นที่ก่อสร้างอยู่บริเวณทำนบกั้นน้ำเปรสเนนสกีบนแม่น้ำมอสควา อยู่ห่างจากจัตุรัสแดงไปทางทิศตะวันตก โครงการมีพื้นที่ 60 เฮกตาร์
รัฐบาลรัสเซียวางแผนโครงการนี้มาตั้งแต่ ค.ศ. 1992 โดยมีแผนพัฒนาให้เป็นพื้นที่ของสำนักงาน ที่อยู่อาศัย สถานประกอบการ และสถานบันเทิง รองรับผู้คนได้ 250,000–300,000 คนที่มาทำงาน อาศัย หรือเดินทางมาเยี่ยมชม ศูนย์ธุรกิจมีตึกระฟ้า 6 ตึกที่มีความสูง 300 เมตรหรือมากกว่า เฟเดอเรชันทาวเวอร์ ซึ่งเป็นอาคารที่สูงเป็นอันดับสองของทวีปยุโรป ก็ตั้งอยู่ในศูนย์ธุรกิจแห่งนี้ อาคารอื่น ๆ ที่สำคัญ ได้แก่ โอเคโอทาวเวอร์ เมอร์คิวรีซิตีทาวเวอร์ ยูเรเซีย ซิตีออฟแคปพิทัลส์ และนาเบเรชนายา ซึ่งเป็นอาคารที่สูงเป็นอันดับที่ 3, 4, 6, 7 และ 8 ของทวีปยุโรป ใน ค.ศ. 2016 มี 12 จาก 23 อาคารที่ก่อสร้างเสร็จแล้ว มี 7 อาคารที่กำลังก่อสร้าง และมี 4 อาคารที่อยู่ระหว่างการออกแบบ
ฟอลกายส์

ฟอลกายส์  เคยเป็นที่รู้จักในนาม ฟอลกายส์: อัลติเมตน็อกเอาต์ ("Fall Guys: Ultimate Knockout") เป็นเกมแนวแบตเทิลรอยัลในปี 2563 พัฒนาโดยมีเดียโทนิก และจัดจำหน่ายโดยดีโวลเวอร์ดิจิทัล วางจำหน่ายในวันที่ 4 สิงหาคม 2563 ทางไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน, เอกซ์บอกซ์ซีรีส์ X/S และนินเท็นโด สวิตช์ เกมได้รับแรงบันดาลใจจากรายการโทรทัศน์ "โหด มัน ฮา" ("Takeshi's Castle")
การเล่น.
ผู้เล่นสูงสุด 60 คนเข้าร่วมแมตช์การเล่นแบบแบตเทิลรอยัล ผู้เล่นที่มีรูปลักษณ์เป็นตัวการ์ตูนคล้ายวุ้นเยลลี่ เคลื่อนที่ไปมาในสนามเล่นสามมิติ โดยสามารถกระโดด หยิบจับและพุ่งตัวเพื่อควบคุมการตก นอกจากนี้สามารถจับและผลักผู้เล่นอื่นได้ มีเป้าหมายเพื่อให้ผ่านเข้าสู่รอบถัดไปโดยปฏิบัติภารกิจของมินิเกมต่าง ๆ ที่เลือกมาแบบสุ่ม มินิเกมมีภารกิจ เช่น ไปถึงเส้นชัยที่ปลายด่าน, ส่วนบางมินิเกมก็มีการเล่นที่ต้องอาศัยทีม อุปสรรคมีอยู่ทั่วแผนที่เพื่อเพิ่มความซับซ้อน ผู้เล่นที่เข้าเส้นชัยไม่ทันหรือปฏิบัติภารกิจของมินิเกมล้มเหลวจะตกรอบ ในรอบสุดท้าย ผู้เล่นที่เหลือจะเล่นมินิเกมแบบพิเศษที่ออกแบบมาสำหรับผู้เล่นจำนวนน้อย ผู้ชนะได้แก่ผู้เล่นคนสุดท้ายที่ยังเหลืออยู่
"คูโด" เป็นเงินตราภายในเกมที่ผู้เล่นสามารถใช้ซื้อชุดและอีโมตสำหรับตัวละคร ผู้เล่นได้รับคูโดจากการแข่ง และได้ "มงกุฎ" (เป็นเงินตราพิเศษ) ที่ได้จากการเป็นผู้ชนะแมตช์ นอกจากนี้มีธุรกรรมขนาดย่อมสำหรับใช้ซื้อเงินในเกม
ยอดขาย.
ภายใน 24 ชั่วโมงหลังจำหน่าย เกมมีผู้เล่นกว่า 1.5 ล้านคน วันที่ 10 สิงหาคม ผู้ผลิตประกาศว่าเกมขายได้แล้ว 2 ล้านชุดบนสตีม ระหว่างวันแรก มีรายงานว่าเซิร์ฟเวอร์ทำงานหนักเกินเพราะคนนิยมเล่นมาก หลังเกิดปัญหานี้ซ้ำ ๆ มีเดียโทนิกระบุว่ากำลังเพิ่มความจุเซิร์ฟเวอร์
กอสตัส ซีมีกัส

กอสตัส ซีมีกัส (เกิด 12 พฤษภาคม ค.ศ. 1996) เป็นนักฟุตบอลชาวกรีก ปัจจุบันเล่นในตำแหน่งแบ็กซ้ายให้กับโรมาในเซเรียอา โดยที่ยืมตัวมาจากลิเวอร์พูลในพรีเมียร์ลีก และเล่นให้กับทีมชาติกรีซ
สโมสรอาชีพ.
โอลิมเบียโกส.
ซีมีกัสเล่นให้กับโอลิมเบียโกสครั้งแรกในซูเปอร์ลีกกรีซ ในเกมที่พบกับAEL Kalloni เมื่อ 19 ธันวาคม ค.ศ. 2015
เอสบีแยร์.
เมื่อ 28 ธันวาคม ค.ศ. 2016 ซีมีกัสเซ็นสัญญากับเอสบีเยร์ซึ่งเป็นสโมสรจากประเทศเดนมาร์ก โดยเป็นการยืมจนถึงสิ้นสุดฤดูกาล 2016–17 เมื่อ 17 กุมภาพันธ์ ค.ศ. 2017 เขาลงเล่นให้กับสโมสรครั้งแรก และยิงประตูได้ในเกมที่พบกับ SønderjyskE Fodbold ด้วยคะแนน 3–0 ในฤดูกาลนั้นเขาทำได้ 13 ประตูก่อนที่จะกลับไปยังโอลิมเบียโกส
วิลเลิมตเว.
เมื่อ 30 มิถุนายน ค.ศ. 2017 ซีมีกัสย้ายไปแบบยืมอีกครั้ง โดยเซ็นสัญญากับวิลเลิมตเวซึ่งเป็นสโมสรจากประเทศเนเธอร์แลนด์ ด้วยสัญญาแบบทั้งฤดูกาล เขาลงเล่นเป็นตัวจริงใน เอเรอดีวีซี ฤดูกาล 2017–18 ทั้งหมด 32 จาก 34 นัด และยังยิงประตูได้อีกด้วย โดยใน KNVB Cup รอบก่อนรองชนะเลิศ เขายิงลูกฟรีคิกช่วยให้เสมอในช่วงต่อเวลาพิเศษ และวิลเลิมตเวเอาชนะRodaด้วยการยิงลูกโทษ ซีมีกัสยิงประตูด้วยท่าจักรยานอากาศ เอาชนะยูเทรกต์ ด้วยคะแนน 3–2 ซึ่งประตูลูกนั้นได้รับเลือกให้เป็นประตูยอดเยี่ยมประจำเดือนและมีส่วนทำให้เขาได้รับการเสนอชื่อให้เป็นนักเตะดาวรุ่งประจำเดือนของเอเรอดีวีซีในเดือนมีนาคม ค.ศ. 2018
กลับมายังโอลิมเบียโกส.
Pedro Martins ผู้ฝึกสอนของโอลิมเบียโกส ได้เก็บซีมีกัสไว้ลงเล่นในฤดูกาล 2018–19 เมื่อเดือนพฤศจิกายน ค.ศ. 2018 เขาส่งบอลให้Kostas Fortounisยิงประตูแรกได้ในเกมที่ชนะF91 Dudelange ด้วยคะแนน 5–1 ในยูฟ่ายูโรปาลีก ฤดูกาล 2018–19 รอบแบ่งกลุ่ม; ต่อมาผู้เล่นทั้งสองมีชื่อใน ผู้เล่นยอดเยี่ยมประจำสัปดาห์ของยูฟ่ายูโรปาลีก ปลาย ค.ศ. 2018 เขาถูกเลือกให้อยู่ในม้านั่งสำรองหลังจากตำแหน่งของเขาถูกแทนที่โดยLeonardo Koutris แต่ฝ่ายบริหารของโอลิมเปียกอสเป็นที่ทราบกันดีว่ามีความศรัทธาซีมีกัสเป็นอย่างมาก ส่งผลให้นักเตะวัย 22 ปีได้รับข้อเสนอใหม่ โดยซีมีกัสตกลงที่จะเซ็นสัญญาซึ่งจะทำให้เขาอยู่กับสโมสรจนถึง ค.ศ. 2023
ลิเวอร์พูล.
เมื่อ 10 สิงหาคม ค.ศ. 2020 ซีมีกัสเซ็นสัญญาระยะยาวกับลิเวอร์พูลด้วยค่าตัวตามรายงานคือ 11.75 ล้านปอนด์ โดยซีมีกัสได้สวมเสื้อหมายเลข 21 ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 ซีมีกัสลงเล่นให้กับ ลิเวอร์พูล เป็นนัดแรก ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ
 "ณ วันที่ 19 พฤษภาคม ค.ศ. 2025"
 "ณ วันที่ 19 พฤศจิกายน 2023"